Denudácia (geológia)

Denudácia je v širšom zmysle súbor pochodov, ktoré vedú k znižovaniu (zarovnávaniu) zemského povrchu a zmenšovaniu tak nadmorskej výšky a výškových rozdielov v teréne.Reichwalder, P., Jablonský, J., 2003: Všeobecná geológia 1. Univerzita Komenského, Bratislava, 244 s. V užšom zmysle môže byť termín chápaný ako obnaženie podložných hornín a ich vystavenie zvetrávaniu.

Tento súbor pochodov je zložený z odnášania rozrušených hornín ako dôsledok pôsobenia vetra, mrazu, vody a ďalšími eróznymi vplyvmi. Inými slovami je to súbor pochodov, ktoré obnažujú podložné pevné horniny. Denudácia v sebe tak obsahuje tieto tri termíny: zvetrávanie, eróziu a gravitačné presuny hmôt (v podstate svahové pohyby) - odnos. Termín denudácia je často nesprávne zamieňaný s termínom erózia, resp. týmto termínom nahrádzaný.Petránek, J., Březina, J., Břízová, E., Cháb, J., Loun, J., Zelenka, P., 2016, Encyklopedie geologie. Česká geologická služba, Praha, s.50

Denudáciu delíme na:
 Mechanickú
 Chemickú

Denudácia je odborný termín z exogénnej geológie, s ktorým sa ale môžeme stretnúť aj v medicíne.

 Referencie 

 Externé odkazy 
 Ministerstvo živ.prostredia: Terminologický výkladový slovník (položka 91) 

Kategória:Geologické termíny
Kategória:Geologické procesy